Diari Oficial de la Generalitat Valenciana


Sumari del DOGV 9903, del 29-07-2024 (2024/7489)

EXTRACTE de la Resolució 16 de juliol de 2024, del vicerector d'Investigació de la Universitat Jaume I de Castelló, per la qual es convoquen ajudes per a la realització d'estades d'investigació internacionals per a tesi que opten a la menció internacional, dirigides a doctorands i doctorandes de l'Escola de Doctorat de la Universitat Jaume I - 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7489

CVE
:   EIPI-S-2987-7546

Data del document
:   16-07-2024

Organisme emissor
:   Universitat Jaume I de Castelló

Tipus de document
:   Extracte

BDNS (identif.):775730

De conformitat amb el que preveuen els articles 17.3.b) i 20.8.) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/775730)>

*Primer. Beneficiaris*

1. Podran ser beneficiàries d’aquesta ajuda l'alumnat de doctorat de la Universitat Jaume I que reuneixen els següents requisits:

a) Alumnat de doctorat amb matrícula formalitzada en el curs 2023/2024 que no haja iniciat el procés d’avaluació de la qualitat de la tesi en el moment de la sol·licitud de l’ajuda.

Hauran de trobar-se en aquest curs realitzant la segona o posteriors anualitats dels seus estudis i haver obtingut una avaluació favorable en el curs 2023/2024.

b) La persona sol·licitant ha d’acreditar el coneixement d’un nivell B1 o superior de la llengua estrangera del país de destinació o de l’anglés com a llengua vehicular. En el cas d’estades en centres situats en països de parla hispana, es comprovarà que la persona sol·licitant té la nacionalitat espanyola o d’algun país de parla hispana o, en cas contrari, que disposa del certificat oficial que acredita el coneixement de l’espanyol.

2. No poden assolir la condició de beneficiàries les persones o entitats en les quals concórrega alguna de les circumstàncies següents:

a) Aquestes ajudes no es poden sol·licitar si el doctorand o la doctoranda ja ha dut a terme prèviament estades de recerca en centres estrangers iguals o superiors a tres mesos, i estan acreditades en el seu expedient acadèmic de doctorat.

b) L’ajuda no es pot sol·licitar per a fer estades en el país de nacionalitat de la persona sol·licitant, ni en el país de residència habitual. En cas de dubte, l’Escola de Doctorat pot sol·licitar la documentació acreditativa. En cas de doble nacionalitat es tindran en compte els dos països.

c) Seran excloses de la convocatòria les sol·licituds de les persones que tinguen deutes econòmics pendents amb la Universitat Jaume I en data de finalització del termini per a presentar les sol·licituds.

*Segon. Finalitat*

L’objecte de les presents bases, en el marc general de la normativa vigent, és regular la concessió d’ajudes per estimular la realització de tesis doctorals amb menció de doctorat internacional. Amb aquest objectiu, aquestes ajudes es destinaran a sufragar parcialment les despeses associades a l’estada del doctorand o doctoranda en un centre d’educació superior o de recerca de reconegut prestigi d’un país estranger per a desenvolupar treballs de recerca i activitats formatives amb l’objecte que puga aspirar a la menció de doctor o doctora internacional en el títol de doctorat.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquests premis és de 22.500 €.

*Cinquè. Termini de presentació de sol·licituds*

Les sol·licituds, dirigides a l'Escola de Doctorat, s'han de presentar per mitjà del registre telemàtic de la Universitat Jaume I o per qualsevol dels procediments establits en l'article 16.4 de la Llei 39/2015 en el termini de deu dies comptadors des de l’endemà de la publicació d'aquesta convocatòria en el Tauler d'Anuncis Oficial de la Universitat Jaume I (TAO-UJI) i cal adjuntar els impresos normalitzats.

  

Castelló De La Plana, 16 de juliol de 2024

(p. d., Resolució 24.05.2022; DOGV 9349, 27.05.2022)

Jesús Lancis Sáez

Vicerector d’Investigació